VIDEO EXCLUSIV Motiv să nu joace în barajul Ucraina - România? Ce a invocat Simona Halep în fața Federației Internaționale de Tenis
Simona Halep își dorește participarea la Jocurile Olimpice de la Paris, dar a admis că are "șanse minime" de joc.
Dincolo de emoția revenirii în tenis, Simona Halep se va confrunta, inevitabil, cu un grad ridicat de oboseală, în cazul în care va încerca să replice traseele avute în sezoanele WTA din perioada 2013 - 2022.
Programul aglomerat al unui sezon care include și Olimpiada o poate face pe sportiva din Constanța să își măsoare cu atenție dublă orice decizie, până și alegerea de a participa la barajul Ucraina - România, fixat în 12-13 aprilie.
Simonei Halep i-a fost declinată pe nedrept șansa de a juca în barajul Serbia - România, din noiembrie
-
România înfruntă Ucraina, în aprilie, pentru a prinde un loc la turneul final al Cupei Billie Jean King (fostă Fed Cup).
Chiar dacă în momentul de față sunt șanse mari ca Simona Halep să fie convocată, deoarece a declarat că va face orice pentru a-și acorda șanse de participare la Jocurile Olimpice, dar și că se va întâlni personal cu Horia Tecău - căpitanul nejucător al României -, la Miami, există și un scenariu prin care constănțeanca nu ar fi obligată la joc pentru a se putea califica la turneul olimpic.
Dacă ar urca în clasamentul WTA astfel încât să îndeplinească criteriul de eligibilitate ierarhic, Simona Halep ar putea cere drept de joc din partea Federației Internaționale de Tenis, deoarece a ratat, prin suspendarea prelungită, partida Serbia - România, din noiembrie.
În consecință, obligativitatea de a avea o prezență în echipa națională în ultimul an ar putea fi acoperită de nedreptatea comisă de ITIA asupra Simonei Halep, în partea a doua a anului trecut.
Radu Abramescu: "Cred că ar fi mai important un sfert de finală la Roland Garros decât o participare la Olimpiadă."
România a învins Serbia cu 4-0, în play-off-ul derulat în deplasare, în toamnă, prin forțele jucătoarelor Jaqueline Cristian și Gabriela Ruse, dar inclusiv Simona Halep ar fi avut drept de joc la ora confruntării, conform deciziei finale, impuse de TAS.
Suspendată din 7 octombrie 2022, Simona Halep a avut de ispășit o pedeapsă de suspendare întinsă pe o perioadă de nouă luni, dar, în fapt, Halep a stat suspendată cu aproape opt luni mai mult decât ar fi trebuit.
Simona Halep, dispusă la sacrificiu pentru a se califica la Jocurile Olimpice
"Dacă ne întoarcem la punctele de după cele nouă luni... dacă ajunge în primele 400 de jucătoare. Sunt câteva condiții aici.
Bineînțeles că sperăm să o vedem la Jocurile Olimpice, ar fi superb, deși cred că ar fi mai important un sfert de finală la Roland Garros decât o participare la Olimpiadă.
Turneul olimpic de tenis nu se compară cu turneul de baschet ori cu finala de sută de metri sprint. Sperăm să o vedem în cât mai multe turnee.
Dacă va putea ajunge acolo... Simona a motivat că a ratat inclusiv un meci din Cupa Billie Jean King pentru că a fost suspendată prea mult, și nu doar cele nouă luni impuse de TAS," a declarat comentatorul PRO TV, Radu Abramescu, în emisiunea Poveștile Sport.ro.
Cuvintele Simonei Halep despre participarea la Jocurile Olimpice de la Paris
"Îmi doresc să joc la Olimpiadă și voi face tot ceea ce trebuie ca să pot să mă calific, însă sunt șanse destul de mici. Mi-a scris și Horia Tecău un mesaj, i-am spus că ne întâlnim la Miami și discutăm. E mult mai bine față în față.
Am deja un an și jumătate de când nu joc meciuri oficiale și e greu să-mi dau cu părerea acum. Vreau să văd cum mă simt la întoarcere și după o să-mi setez obiectivele. Încă nu m-am gândit la ce turnee voi mai participa. Vreau să văd cum mă simt la Miami și după aceea. N-am mai stat niciodată atât de mult, vreau să iau săptămână cu săptămână și să văd cum îmi reintru în formă", a spus Simona Halep, la plecarea din România.
Urmăriți SPORT.RO și pe Google News